****

**Франция през Баварските замъци,**

**Замъците по Лоара, Ривиерата и Швейцария - автобус**

**в хотели 3\* или 4\* по избор**

**Автобусна програма 12 дни / 11 нощувки**

**Дати: 19.05.2020 / 30.06.2020 / 18.09.2020**

**Цена:**

**При настаняване в хотели 3\*: 699 евро / 1367 лв.**

**При настаняване в хотел 4\* в Париж: 754 евро / 1475 лв.**

|  |  |
| --- | --- |
| **Цена при настаняване**  **в хотели 3\* по програмата** | **Цена при настаняване**  **в хотел 4\* в Париж** |
| **699 евро / 1367 лв.** | **754 евро / 1475 лв.** |

**Цената включва:**

* 11 нощувки: **7 нощувки в хотели 3\*** - по 1 в района на Любляна, 1 в района на Аугсбург, 1 в Страсбург, 1 в района на Женeва, 1 в района на Ница, 1 в Лидо ди Йезоло и 1 в Загреб и **4 нощувки в хотел 3\* или 4\* (по избор) в** **Париж;**
* 11 закуски в ресторантите на хотелите;
* Туристическа програма в следните градове: Любляна, Страсбург, Париж, Женева, Ница, Монако, Венеция;
* Транспорт с комфортен автобус;
* Екскурзоводско обслужване.

**Цената не включва:**

* Доплащане за единична стая - 230 евро / 450 лв.
* Медицинска застраховка към ЗАД „Армеец“ за 12 дни с покритие 5000 евро за лица на възраст до 70 г – 11 лв, за лица на възраст от 70 до 85 г - 17 лв;
* **Сити такси (за целия период) – 16 евро (заплаща се предварително в офиса);**
* Трансфер от и до Пловдив – 40 лева;
* **Екскурзия до Версай** при минимум 25 туристи (предплаща се в офиса на агенцията) – 15 евро (за транспорт);
* **Екскурзия до замъците Шамбор и Блоа** при минимум 25 туристи – 25 евро ( за транспорт);
* Входни такси за посещаваните туристически обекти;
* По желание – застраховка „Отмяна на пътуване“.

**Допълнителна информация за туристическите обекти:**

\* Билет за замъка „Нойшванщайн“ – 13 евро;

\* Дворец Херенкимзее **–** 10,50 евро, корабче до двореца Херенкимзее (Херенинсел) **–** около 8 евро.

**\*** Замъка „Линдерхоф“ (групова цена с предварителна резервация) – 8,50 евро;

\* Лувъра – 17 евро **(заявява се и се заплаща предварително в офиса);**

\* „Нотр Дам“ в Париж – 10 евро;

\* Айфеловата кула – 17 евро (с достъп до 2-ри етаж) и 26 евро (с достъп до върха) - **(заявява се и се заплаща предварително в офиса);**

\* Разходка с корабче по Сена – 16 евро (може да се заплати на място);

\* Билет за Дворец “Версай“ (включва достъп до двореца, временните изложби, градините и парка) - 18 евро (с аудиогид) – **заявява се и се заплаща предварително в офиса;**

***\* Достъпът до градините и парка на двореца „Версай“ е безплатен, с изключение на дните, в които има Музикално шоу с фонтаните;***

\* Билет за замъка „Шамбор“ – 14,50 евро;

\* Билет за замъка „Блоа“ – 12 евро;

\* Корабче до Венеция – 20 евро (необходимо за достигане до Венеция / може да се заплаща на място);

*\* Посочените входни такси са ориентировъчни и имат информативен характер. „Оданс Травел“ не носи отговорност за промяна на входните такси на туристическите обекти.*

**Маршрут:**

**С тази екскурзия ще посетите:** Любляна, замъка Херенхимзее, Аугсбург, замъците Линдерхоф и Нойншванщайн, Страсбург, Париж, Версай ( по желание), замъците по Лоара (по желание), Женева, Ница, Монако, Лидо ди Йезоло, Венеция, Загреб

**Туристическа програма:**

**1 Ден: София - Любляна**

Тръгване от Пловдив в 05:00 от бензиностанция ОМВ до хотел „Санкт Петербург“ (заявява се и се заплаща предварително); в 08:00 ч. от София - Национален стадион “Васил Левски” и в 08:30 от автогара „Сердика“ (само с предварителна заявка). Транзитно преминаване през Сърбия. Настаняване в **хотел 3\*** в района на Любляна. Нощувка.

**2 Ден: Любляна - Замъка Херенхимзее - Аугсбург**

Закуска. Кратка туристическа програма в Любляна - град на кръстопът, въплътил духа на централна Европа и Средиземноморието, мост между разнородни култури, настроения и идеи. С нашата разходка ще видите Старото кметство, Тримостието, централния площад с монумента на автора на словенския химн Франц Прешерн, Францисканския манастир, Змейския мост. Отпътуване за Германия и вълнуващия замък на Лудвиг II- Херенхимзее, олицетворяващ сбъданата мечта на крал Лудвиг за “замък по-бляскав от Версай”. Лудвиг II строи този замък, за да се "спаси" от светския живот, баловете и развлеченията. Това е място за уединение, където самотният крал можел да избяга от реалността и да се потопи в света на пълното блаженство. Той е живял тук само 10 дни, като всяка вечер заповядвал Огледалната зала да бъде осветявана от всичките 33 полилея и 44 свещника, в които горели 2000 свещи.Продължаваме към Аугсбург-роден град на бащата на Моцарт. Настаняване в **хотел 3\***. Нощувка в района на Аугсбург.

**3 Ден: Аугсбург – замъците Линдерхоф и Нойшванщайн - Страсбург**

Закуска. Отпътуване към легендарните Баварски замъци. Разглеждане на лятната резиденция на крал Лудвиг II – Линдерхоф, както казва самият той: "Мястото е едно от най-красивите места, някога намирани..." Фееричният дворец "Линдерхоф" - шедьовър в стил великолепен барок и изискано рококо е любимия дворец на "последния добър и самотен крал" . Сред величествен планински пейзаж се крие едно истинско бижу, което поразява със своето очарование! Денят ни продължава с посещение на замъка Нойшванщайн -архитектурно творение, вдъхновило крал Лудвиг II, наречен „Безумни“ ,от легендата за лебедовия рицар Лоенгрин и от сюжетите в оперите на Вагнер. Кацнал върху живописен хълм в подножието на Баварските Алпи, Нойшванщайн е един неповторим дворец,една фантазия от камък, сякаш току що появила се от някоя завладяваща детска книжка. Самото име ("Нов лебедов камък") идва от мита за Лоенгрин - Рицаря лебед. Вагнер създава по него едноименната опера, а Чайковски пише балета "Лебедово езеро". Любопитен факт е, че замъкът е трябвало да бъде "достоен храм за богоподобен приятел", както сам кралят се изразява,но Рихард Вагнер никога не го посещава. Отпътуване за Франция и очарователния Страсбург. Настаняване в **хотел 3\***. Нощувка.

**4 Ден: Страсбург - Париж**

Закуска. Туристическа програма в Страсбург, където се ражда бъдещето, докато миналото живее в красота. С какво ще запомним Страсбург? С щъркелите, които не се страхуват дори да зимуват тук, готическата катедрала, характеризирана от Виктор Юго като „чудо на величието и изяществото”, с почти нереалната красота и прелест на квартала „Малката Франция”,с вълшебната приказка от архитектура, естетика и висок стандарт, с разходката с корабче,от което ще видим и сградите на Европейския парламент, Международния съд за правата на човека и Съвета на Европа. /12.50 EUR/. Отпътуване към Париж и неустоимите изкушения на града на любовта и светлината! Настаняване в **хотел 3\* или 4\* (според избрания вариант).** Нощувка в района на Париж.

**5 Ден: Париж**

Закуска.Туристическа програма в Париж - площад Конкорд, най-големия площад в Париж, обелиска от Луксор ,подарък от Мохамед Али , шейх на Египет за крал Луи Филип,църквата Мадлена,Парламента,легендарната Шанз Елизе с елегантни магазини и луксозни ресторанти,Триумфалната арка по модел на арката на Константин в Рим,Notre Damе - безспорен шедьовър на готическата архитектура. Разглеждане на Лувъра – съкровищница от шедьоври, величествен парижки дворец, пазещ спомена за поколения френски крале от Средновековието до XIX-ти век. Красивата сграда съхранява исторически и неповторими творби от различни епохи, както и едни от най-великите произведения на световното изкуство като древногръцката Венера Милоска, „Мона Лиза” на Леонардо да Винчи, картините на Рафаело, „Свободата води народа” на Йожени Делакроа... Ще се изкачим на Айфеловата кула,Дантелената Дама на Париж,която изкачва посетителите високо над човешките мечти. Ще видим още Монументалния ансамбъл Инвалиди, Парижката Гранд опера, площад Вандом, базиликата Сакре Кьор на хълма Монмартър.Ще направим спиращо дъха пътешествие по Сена,люлката на Париж,под звуците на популярни френски шансони. Връщане в избрания хотел. Нощувка.

**6 Ден: Париж – екскурзия до Версай (по желание)**

Закуска. Свободно време или **по желание екскурзия до двореца Версай** (15 евро за транспорт), където ще се срещнем с великолепието,с невероятния разкош на Краля-Слънце, както и с безброй многото отпечатъци и символи на изкуството. Носейки се на крилете на военните си успехи, Луи XIV създава едно от чудесата на съвременна Франция...

Връщане в Париж - градът на влюбените. Следват незабравими мигове на хълма Монмартър, сред пъстро великолепие от картини на Площада на художниците,бохемска атмосфера и френски шик. Този живописен квартал ще ви подари усещане за свобода, примесено с артистичен хаос. Точно тук, всички мечти изглеждат реални, дори невъзможните… Ако може да се опише Париж с една дума, то тя би била „любов”. Но не може. Защото този град има много определения, лица, нюанси и детайли, и именно в това се крие магията на Париж. Монмартър е идеално място за разходка по всяко време на денонощието. Връщане в избрания хотел. Нощувка.

**7 Ден: Париж – екскурзия до замъците по Лоара (по желание)**

Закуска. Свободно време **или по желание екскурзия до замъците по Лоара** **(25 евро за транспорт).** Отпътуване към живописната долина на Лоара,наричана „Градината на Франция“, заради приказната си красота,където все още се носят легенди за любов и интриги, за пищни балове и ловни трофеи. Не случайно Юнеско е обявило за паметник на световното културно наследство цялото пространство. Ние пък ви предлагаме да се потопите в двата спиращи дъха замъци и да се докоснете до тяхната величествена осанка и магическо очарование. Посещение на Шамбор – екстравагантен замък и шедьовър на френската ренесансова архитектура,великолепно творение на Франсоа I и вдъхновение за екипа на Дисни, когато създават филмчето за „Красавицата и Звяра“. Емблематичен с уникалната си архитектура и 440 стаи,където с неподражаема красота се преплитат традиционните форми на френските средновековни крепости с класическите фигури и детайли, прибавени от ренесансовите майстори. Следва замъка Блоа с могъща и величествена осанка ,който е е сред най-внушителните замъци, извисяващи се над Лоара и е блестящ образец за развитието на френската архитектура от Средновековието до XVII-ти век,бил резиденция на Катерина Медичи и Кралица Марго. Връщане в Париж. Нощувка.

**8 Ден: Париж – Женева**

Закуска. Отпътуване за Женева. Разглеждане на Женева – космополитна Женева е домът на Световния мир, тук живеят хора от 157 националности, наричат Женева “интернационална столица”, Женева е кръстопът на велики идеи и знаменити личности. Разходка в Английската градина с Цветния часовник, по стръмните улици на Стария град до Катедралата Св.Петър, Кметството и Управата на Кантона, Монумента Брансуик. Настаняване в **хотел 3\*** в района на Женева. Нощувка.

**9 Ден: Женева – Ница**

Закуска. Отпътуване за Ница. Туристическа програма в Ница – столицата на лазурния бряг. Очарованието на Ница се дължи не само на съчетанието на лазурно синьо море и Алпийския пейзаж, но и на крайбрежния булевард и старото пристанище. Разходете се по Promenade des Anglais и се насладете на гледките към вълнуващия залив на Ангелите, разходете се в Градините на Албърт или опитайте изкушенията на местната кухня – Salade Nicоise или традиционните миди – “Moules Mariniere”. Настаняване в **хотел 3\*** и нощувка в района на Ница.

**10 Ден: Ница – Монако – Лидо ди Йезоло**

Закуска. Отпътуване за Монако (Monaco) - синоним на лукс, красота, развлечения и красиви емоции. Заради своята малка площ Княжество Монако е най-гъсто населената държава на Земята. Разположен е на красивия Лазурен бряг на Средиземно море и отстои само на 18 км източно от Ница и на около 100 км от Сен Тропе. Този същински рай се намира на френската Ривиера, между Средиземно море и Франция и разполага с най-доброто от Лазурния бряг. Той е втората най-малка държава в Европа веднага след Ватикана. Основните доходи на страната идват от туризъм. Годишно в Монако пристигат около 700 000 чуждестранни туристи. Световната си слава Монако дължи на Гранд Казино в Монте Карло, на старта от Формула 1, който се провежда ежегодно, и на бляскавия живот на кралското семейство Грималди.  Монте Карло е квартал на Монако, един от най - богатите. Някога хората са го смятали за столица на Монако. Монте Карло е един от най-посещаваните курорти в Европа и е известен с блясъка, лукса и хазарта, както и с организирането на рали-шампионати на Formula 1. Тук се намира най-известната писта на Формула 1. Отпътуване за Лидо ди Йезоло. Настаняване в **хотел 3\***. Нощувка.

**11 Ден: Венеция – Загреб**

Закуска. Отпътуване за Венеция. С корабче от Пунта Сабиони се придвижваме до Венеция (20 евро) - градът на любовта. Венеция е известен още като „Кралицата на Адриатика“, „Град на водата“, „Град на мостовете“ и „Град на светлината“. Няма друг град като Венеция - има 180 канала, 450 моста и великолепни дворци. Около най-големия от всички - Канале Гранде има над 170 красиви сгради датиращи от XIII до XVIII век. Венеция ще ви омагьоса със своето очарование и отново ще искате да се върнете тук. Туристическа програма във Венеция : площад „Сан Марко” и едноименната базилика, построена, за да съхрани мощите на Светеца; „Двореца на Доджите“, откъдето е управлявана Венецианската република повече от 1000 години; Камбанарията; Часовниковата кула.Ще се разходим до моста "Риалто",който пресича Канал Гранде в най-тясната му част и води към най-старата част на Венеция, пазара "Риалто"-едно пъстро великолепие от венециански маски,пъстроцветно муранско стъкло и вълнуващи гондоли-гордостта на този уникален град.Време за чаша ароматно и изтънчено еспресо в знаменитото кафе "Флориан",където пребивавали Гьоте, Байрон, Русо, Хемингуей, Бродски или в кафе "Куадри", любимо място на венецианската аристокрация.Чао, Венеция - романтична или мистериозна, но винаги Серенисима! Отпътуване за Загреб. Настаняване в **хотел 3\***. Нощувка.

**12 Ден: Загреб – София**

Закуска. Отпътуване за България. Пристигане в София и Пловдив (по заявка) вечерта.

**Условия за записване:**

Депозит: 30% от пакетната цена;

Доплащане: 15 дни преди датата на на отпътуване;

Минимален брой туристи за провеждане на екскурзията: 30 туристи;

**Анулации и неустойки:**

- при повече от 60 дни преди датата на отпътуване – неустойка не се удържа; по време на национални празници и официални почивни дни срокът е 90 дни;

- до 45 дни преди обявената за пътуване дата при автобусните екскурзии/почивки с продължителност над 7 дни ; 30 дни при автобусни екскурзии с продължителност до 6 дни, Туроператорът удържа депозита, заплатен от Потребителя ;

- между 29-ия и 15-ия ден преди датата на заминаване се удържа 80% от стойността на екскурзията;

- в срок по- малък от 15 дни преди обявената за пътуване дата при автобусните екскурзии с продължителност до 6 дни ; в срок по- малък от 20 дни при автобусни екскурзии с продължителност над 7 дни - Туроператорът удържа 100% от цената на екскурзията/почивката.

***Необходими документи:***

*Български граждани, пътуващи по програмата е необходимо да притежават валидна лична карта или паспорт.*

*За лица до 18 години, пътуващи без родител/родители – нотариално заверена декларация - оригинал и ксерокопие и копие от акта за раждане*

**Забележки:**

\* Няма специални медицински и здравни изисквания, свързани с пътуването.

\* Пътуването не е подходящо за лица с ограничена подвижност.

\* Туроператорът си запазва правото да прави промени по програмата.

\*Туроператорът предоставя възможност за сключване на допълнителна застраховка „Отмяна на пътуване“ по чл.80, ал.1, т.14 от Закона за туризма. ТО Оданс Травел предлага застраховка „Отмяна на пътуване“ при ЗАД Армеец - гр. София, ул.„Стефан Кaраджа“

\*Туроператор Оданс Травел е със сключена застраховка „Отговорност на Туроператора“ чрез застрахователен договор 03700100001955 при ЗАД Евроинс – гр.София, кв. Павлово, бул. Ал. Пушкин 13. Застрахователният договор е със срок от 25.03.2019 г. до 24.03.2020 г. Договорът е с лимит на отговорност 900 000(деветстотин хиляди лева).

\* Туроператор Оданс Травел има удостоверение за регистрация 5377 (издаден на 26.05.2015 г), ЕИК 130543693, адрес на управление гр.София, бул. Патриарх Евтимий 15, тел: 02 987 31 32; 02/ 987 31 33, имейл: [pe15@odans-travel.com](mailto:pe15@odans-travel.com)